OGL – 7. a in 7. b razred

Tema: NAČRTOVANJE IN IZDELAVA IZDELKA IZ LESA

DATUM: 23. 3. 2020 do vrnitve v šolo

Pozdravljeni učenci.

Naš pouk na daljavo bomo kar začeli s **praktičnim izdelkom iz lesa**.

Uporabite lahko katerokoli lesno gradivo (vezana plošča, furnir, iverne plošče, deščice, letvice, veje, ..), ki ga imate doma. Če se doma ne najde, pojdite na sprehod v bližnji gozd, kjer boste zagotovo našli kaj, kar boste lahko uporabili za izdelek. Ne pozabite na trenutne razmere in upoštevajte varnostne ukrepe ☺

**Izdelajte uporaben in funkcionalen izdelek po vaši želji**. Sedaj pustite domišljiji prosto pot, kot ste si to vedno želeli ☺

Naredite načrt dela, pripravite material in vse potrebščine, preglejte in premislite celotni postopek izdelave ter se lotite dela. Ne bodite preveč površni, ne hitite. Sestavne dele spojite na katerikoli način: lepljenje, vijačenje, žebljanje ali mozničenje. Potrudite se izdelati čim bolj natančen, uporaben in zanimiv izdelek. Če se izdelek ne posreči najboljše, ga lahko seveda popravite, izboljšate kak sestavni del ali naredite novega. Časa imate dovolj …

Seveda posebno pozornost posvetite **varnosti pri delu** in previdno rokujte z orodji. Za pomoč lahko prosite starše, vendar ne pozabite, da je to na zadnje vaš izdelek, na katerega boste ponosni in mi ga boste pokazali, ko se spet vidimo v šoli. Ne pozabite izdelati tehnične dokumentacije (delavniško risbo in tehnološki list najdete na zadnjih straneh v delovnem zvezku za TIT – prijavite se na [www.iRokus.si](http://www.iRokus.si) ).

V kolikor boste imeli težave pri izbiri lesa, načrtovanju ali izdelovanju, mi sporočite na moj e-mail naslov: [klavdija.majcen@guest.arnes.si](mailto:klavdija.majcen@guest.arnes.si)

Vesela bom vaše povratne informacije, kako vam gre načrtovanje in izdelovanje, zato mi lahko kaj napišete ali pošljete kakšno fotografijo.

Želim vam prijetno delo in ostanite zdravi. Se vidimo v šoli.

Učiteljica Klavdija